Douglas Luiz

Duglas Luiz Soares de Paulo (talaffuzi: Duglas Luiz Soares de Paulo; 1998-yil 9-mayda tugʻilgan) Duglas Luiz nomi bilan tanilgan, braziliyalik professional futbolchi, APL ning „Aston Villa“ klubi va Braziliya milliy futbol terma jamoasida himoyachi, yarim himoyachi sifatida oʻynaydi.

Duglas Luiz Rio-de-Janeyrodagi Vasko da Gama akademiyasi tarbiyalanuvchisi hisoblanadi. U 2017-yilda 19 yoshida Manchester City bilan shartnoma imzolagan, biroq ish ruxsatnomasidagi qiyinchiliklar tufayli klubdagi faoliyati davomida hech qachon raqobatbardosh oʻyin oʻtkazmagan, ikki marta La Liga vakili „Jirona“ klubiga ijaraga berilgan. „Aston Villa“ klubi Luizni 2019-yil iyul oyida sotib olgandi. U Olimpiya chempioni, 2020-yilgi yozgi Olimpiya oʻyinlarining erkaklar futboli finalida oltin medalni qoʻlga kiritgan.

Klubdagi faoliyati

Vasko da Gama 
Duglas Luiz Rio-de-Janeyroda tugʻilgan va 2013-yilda, 14 yoshida, Itaguaida oʻtkazilgan bir qator testlarda tasdiqlanganidan soʻng, Vasko da Gamaning yoshlar tarkibiga qoʻshilgan. 2016-yilning iyul oyida u Marselo Mattosning jarohati tufayli bosh murabbiy Jorginho tomonidan asosiy jamoaga koʻtarildi.

Duglas Luiz jamoadagi debyutini 2016-yil 27-avgustda oʻtkazdi, u Campeonato Brasileiro B seriya chempionligi uchun „Tupi“ bilan safarda 2:2 hisobida durang oʻynagan Fellype Gabriel oʻrniga ikkinchi boʻlimda maydonga tushdi. Uch kundan keyin oʻzining birinchi startida u <b><i>Vila Novada</i></b> 2:1 hisobida magʻlub boʻlganida, jamoasining yagona golini kiritdi. 

Duglas Luiz yil oxirigacha Cruz-maltino uchun boshlangʻich oʻyinchi boʻlib qoldi, chunki uning jamoasi Campeonato Brasileiro Série A ga koʻtarildi. Ayni paytda u ham 2016-yilning 26-sentyabrida shartnomasini 2019-yilgacha uzaytirdi.

Duglas Luiz Braziliya futbolining asosiy tarkibida debyutini 2017-yilning 14-may kuni „Palmeiras“ klubiga qarshi safarda 4:0 hisobidagi gʻalaba bilan boshlagan edi. Uning diviziondagi birinchi goli 10-iyun kuni sodir boʻldi, u oʻz uyida „Sport“ klubiga qarshi oʻyinda (2:1) jamoasining ikkinchi golini kiritdi.

Manchester City 
Duglas Luiz 2017-yilning 15-iyulida "Manchester Siti" klubiga oʻtib, besh yillik shartnoma imzoladi. 1-avgust kuni u klubdagi birinchi mavsumi uchun La Liga vakili „Jirona“ klubiga ijaraga berildi. Duglas Luiz kataloniyaliklar safida debyutini 2017-yilning 26-avgustida oʻtkazdi va oʻz maydonida „Malaga“ klubiga qarshi oʻyinda (1:0) Portu oʻrniga maydonga tushdi. 2018-yil 31-avgustda Duglas Luiz Buyuk Britaniya Ichki ishlar vazirligi unga oʻynashga ruxsat bermagani uchun yana „Jirona“ klubiga ijaraga berildi.

Aston Villa 
Duglas Luiz 2019-yilning 25-iyulida „Aston Villa“ klubida oʻynashuchun ruxsatnoma olgan holda shartnoma imzoladi. Uning oʻynashi uchun ruxsatnoma berildi va u 7-avgust kuni rasman „Aston Villa“ klubi futbolchisiga aylandi. 17-avgust kuni Duglas Luiz „Aston Villa“ klubi safidagi ilk golini "Bornmut" klubi darvozasiga kiritdi; „Aston Villa“ klubi oxir-oqibat oʻyinda 2:1 hisobida magʻlub boʻldi. 2022-yil avgust oyida Luiz 2022—2023-yilgi Angliya Kubogining uchinchi bosqichida burchak toʻpidan toʻgʻridan-toʻgʻri gol urdi va keyingi haftada „Arsenal“ klubiga qarshi Premer-liga bahsida bu muvaffaqiyatni takrorladi.

2022-yil oktyabr oyida „Arsenal“ va „Liverpul“ transfer boʻyicha qiziqishlar boʻlayotgan paytda Luiz „Aston Villa“ bilan yangi „uzoq muddatli“ shartnoma imzoladi.

Xalqaro darajadagi faoliyati 
Duglas Luiz 2017-yilgi Janubiy Amerika U-20 chempionatida va 2019-yilgi Tulon turnirida yoshlar darajasida Braziliya milliy futbol terma jamoasi safida maydonga tushdi va ikkinchi musobaqada gʻalaba qozondi.

2019-yilning 19-noyabrida u terma jamoadagi debyutini Janubiy Koreya milliy futbol terma jamoasiga qarshi oʻrtoqlik oʻyinida oʻtkazdi va Braziliya milliy futbol terma jamoasi 3:0 hisobida gʻalaba qozondi.

2021-yil 9-iyun kuni Duglas Luiz 2021-yilgi Amerika Kubogi uchun Braziliya milliy terma jamoasiga kiritildi. Braziliya turnirni Argentinaga ikkinchi oʻrinda yakunladi.

2021-yil 7-avgust kuni Luiz Braziliya milliy futbol jamoasi tarkibida Tokio 2020 yozgi Olimpiya oʻyinlarida oltin medalni qoʻlga kiritdi.

Shaxsiy hayoti 
Duglas Aston Villa ayollar yarim himoyachisi Alisha Lemann bilan munosabatda.

Faoliyat statistikasi

Xalqaro maydonda

Yutuqlari 
Aston Villa

 EFL kubogi sohibi: 2019—2020-yillar

Braziliya U-23

 Olimpiada oltin medali: 2020-yil
 Tulon turniri: 2019-yil

Braziliya milliy futbol terma jamoasi

 Amerika kubogi sovrindori: 2021-yil

Individual

 "Campeonato Carioca" yilning eng yaxshi jamoasi: 2017-yil
 "Tulon" turnirining eng yaxshi futbolchisi: 2019-yil

Manbalar 

Olimpiyada medalini olgan futbolchilar
Ispaniyadagi muhojir futbolchilar
Angliyadagi muhojir futbolchilar
Copa América 2021 oʻyinchilari
La Liga oʻyinchilari
Braziliyalik futbolchilar
Yashayotgan insonlar
1998-yilda tugʻilganlar